மாற்றுப் பாலினத்தவர்களின் (உரிமைப் பாதுகாப்பு) மசோதா – 2016 பற்றிய மொத்த மதீப்பீடு என்று பார்த்தால், ஆளும் பி.ஜே.பி அரசின் முயற்சி வரவேற்கத்தக்க ஒன்று. இத்தனை ஆண்டுகாலம் பல்வேறு போராட்டங்களைச் சந்தித்த திருநங்கைகள் சமூகமானது தற்போது அதன் பலனைப் பறிக்கவிருக்கிறார்கள். மசோதாவானது, திருநங்கைகள் மற்றும் திருநம்பிகளை மூன்றாம் பாலினமாக அங்கீகரித்து அதற்கு சட்ட அங்கீகாரம் கொடுக்கும். அனைத்து அமைப்புகளிலும் திருநங்கைகளின் புறக்கணிப்புகள் இல்லாது போகும் என்று சொல்ல முடியாவிட்டாலும், புறக்கணிப்புகள் குறைய மசோதா, பேருதவி செய்யும். கல்வி, மருத்துவம், வேலைவாய்ப்பு பற்றி விரிவாக பேசாததும், மூன்றாம் பாலினத்தவர்களின் வாழ்க்கைத் தரத்தை உறுதிபடுத்தக்கூடிய அம்சங்கள் மசோதாவில் இல்லாததும் மிகப்பெரிய ஏமாற்றம். சுதந்திரம் பெற்று இத்தனை ஆண்டுகாலத்துக்குப் பிறகு அரசே மாற்றுப் பாலினத்தவர்களின் உரிமைப் பாதுகாப்புக்குச் சட்டமியற்ற முன்வருவது வரவேற்க வேண்டிய ஒன்று.